Liikenne- ja viestintäministeriö

Liikenne- ja viestintäministeriön lausuntopyyntö LVM/1162/03/2016

Sisäministeriön lausunto

Liikenne- ja viestintäministeriö on pyytänyt sisäministeriöltä lausuntoa luonnoksesta hallituksen esitykseksi ajoneuvolain ja ajoneuvojen katsastustoiminnasta annetun lain muuttamisesta sekä luonnoksesta valtioneuvoston asetukseksi liikenteessä käytettävien ajoneuvojen liikennekelpoisuuden valvonnasta annetun valtioneuvoston asetuksen muuttamisesta. Sisäministeriö lausuu asiasta seuraavaa.

**Hallituksen esitysluonnos eduskunnalle ajoneuvolain ja ajoneuvojen katsastustoiminannasta**

**annetun lain muuttamisesta**

**Yleistä**

Esityksessä ehdotetaan muutettavaksi ajoneuvolakia ja ajoneuvojen katsastustoiminnasta annettua lakia. Esityksen tavoitteena on kansallisesti voimaan saattaa EU:n uusien katsastusdirektiivin, tienvarsidirektiivin ja rekisteröintitodistusdirektiivin vaatimukset. Esitys liittyy myös hallitusohjelman säädösten sujuvoittamisen kärkihankkeeseen. Esitys on osa kaksivaiheista katsastuslainsäädännön uudistamishanketta.

Ajoneuvolaista muutettaisiin ajoneuvon hyväksymiseen ja hylkäämiseen, vikojen ja puutteellisuuksien arvosteluun sekä katsastustodistukseen liittyviä kohtia. Lakiin säädettäisiin uusi pykälä määräaikaiskatsastuksessa havaittujen vikojen ja puutteellisuuksien luokittelusta. Liikenteen turvallisuusvirastolle tulisi valtuus antaa määräyksiä määräaikaiskatsastuksen tarkastuskohteista ja -menetelmistä, vikojen ja puutteellisuuksien luokittelusta, katsastustodistuksesta sekä katsastuksessa tarvittavista ajoneuvon teknisistä tiedoista ja niiden toimittamisesta.

Ajoneuvojen katsastustoiminnasta annettua lakia muutettaisiin siten, että siitä kumottaisiin riippumattomuusvaatimukset rekisteröinti-, muutos- ja kytkentäkatsastuksia suorittavilta toimijoilta. Näin toimijat voisivat suorittaa kyseisiä katsastuksia myös muun ajoneuvoihin liittyvän liiketoiminnan ohessa.

Sisäministeriöpitää hallituksen esitysluonnoksessa olevia muutosesityksiä perusteltuina.

**58 § Katsastustodistus**

Aiemmasta poiketen pykälässä ei säädettäisi, että katsastustodistus on pidettävä mukana ajossa. Katsastustodistuksen mukana pitäminen on palvellut lähinnä liikenteen valvontaa, mutta koska vastaavat tiedot on nykyisin saatavilla myös sähköisesti, paperisen todistuksen mukana pitäminen ei ole enää tarkoituksenmukaista. Sisäministeriön näkemyksen mukaan muutos ei vaikeuttaisi poliisin valvontaa edellyttäen, että niin katsastuksessa kuin poliisin havaitsemat tekniset puutteet ovat riittävän hyvin käytettävissä sähköisesti.

**Valtioneuvoston asetus liikenteessä käytettävien ajoneuvojen liikennekelpoisuuden valvonnasta**

**annetun valtioneuvoston asetuksen muuttamisesta**

**Yleistä**

Muutosesityksessä esitetään muun muassa traktoreiden määräaikaiskatsastuksesta,muutoksia taksien määräaikaiskatsastukseen ja yksityiskäytössä olevien henkilö- japakettiautojen määräaikaiskatsastusvälin harventamista. Perustelumuistiossa todetaan,että moottoripyörien osalta ei esitetä määräaikaiskatsastusvelvollisuutta. Direktiivinvelvoitteiden täyttämiseksi on muistion mukaan tarkasteltava kevyempiä vaihtoehtoisiatapoja edistää liikenneturvallisuutta.

Sisäministeriön näkemyksen mukaan moottoripyörien määräaikaiskatsastusvelvollisuusolisi kuitenkin perusteltua pohtia erityisesti moottoripyörien määräystenmukaisuudenosalta. Jopa uusiin moottoripyöriin vaihdetaan vähemmän vaimentavia äänenvaimentimia,jolloin ne eivät enää täytä määräyksiä. Havaintojen mukaan säännöstenvastaisia äänenvaimentimia käytetään yleisesti. Liikenteen turvallisuusvirastoTrafi tiedotti 1.9.2011, että kolmannes moottoripyöristä liian meluisia. Reilusti yli puoleenvalvontaiskussa mitatuista moottoripyöristä oli vaihdettu alkuperäistä kovaäänisempipakoputkisto ja kolmannes ylitti melurajat paikallaan tehtävässä valvontamittauksessa.Useista moottoripyöristä oli myös poistettu katalysaattori, mikä lisää huomattavastiniiden päästöjä. Poliisi saa kesäisin varsin runsaasti valvontapyyntöjämoottoripyörien ja mopojen aiheuttaman meluhäiriön vuoksi. Muistiossa ei esitetä kevyempiävaihtoehtoisia tapoja parantaa liikenneturvallisuutta. Sisäministeriön näkemyksen mukaan poliisin valvontaresursseilla ei pystytä toteuttamaanvaihtoehtoisia tapoja toteuttaa direktiivin vaatimuksia.

**3 § Määräaikaiskatsastusvelvollisuus**

**2 momentti b) kohta**Velvollisuus määräaikaiskatsastaa takseina käytettävät ajoneuvot vuosittain ulotettaisiin koskemaan muitakin ajoneuvoja kuin henkilöautoja. Muutoksella ennakoidaan liikennekaarilakiuudistuksen myötä tulevia muutoksia, jonka myötä taksiliikenteessä voitaisiin käyttää muitakin ajoneuvoja kuin henkilöautoja. Tämä on sisäministeriön näkemyksen mukaan perusteltua. Ajoneuvo tulee katsastaa vuoden sisällä siitä, kun ajoneuvoa käytetään kyseiseen tarkoitukseen. Sisäministeriö nostaa esille, että kohdasta kuitenkin puutuu tarkempi määrittely siitä, miten katsastus on suoritettava tästä eteenpäin.

**2 momentti c) kohta**Asetuksella säädettäisiin traktoreiden määräaikaiskatsastuksesta. Tällä hetkellä määräaikaiskatsastusvelvollisuus ei koske Suomessa traktoreita lainkaan. Jatkossa luvanvaraisessa liikenteessä käytettävät traktorit tulisi katsastaa ensimmäisen kerran neljän vuoden kuluttua käyttöönotosta ja sen jälkeen kahden vuoden välein.

Sisäministeriön näkemyksen mukaan luvanvaraiseen liikenteeseen käytettävien tiettyjen traktoreiden lisäksi määräaikaiskatsastusvelvollisuus tulisi koskea myös muita ns. nopeita traktoreita. Kuten perustelumuistiossa todetaan, niin raskaiden ja nopeiden jatkuvasti tiellä liikkuvien ajoneuvojen kunnon valvonta on tärkeää liikenneturvallisuuden kannalta. Myös näissä ns. nopeissa traktoreissa käytettävät perävaunut tulisi rekisteröidä ja katsastaa säännöllisesti. Nopeilla traktoreilla voidaan liikkua tiellä myös muussa tarkoituksessa kuin luvanvaraisessa liikenteessä.

**2 momentti d) kohta**Yksityiskäytössä olevien henkilöautojen, pakettiautojen, erikoisautojen, joiden kokonaismassa on enintään 3,5 tonnia, kevyiden nelipyörien sekä nelipyörien määräaikaiskatsastuksen katsastusaikaväliä muutettaisiin nykyisestä. Jatkossa kyseiset ajoneuvot olisi määräaikaiskatsastettava ensimmäisen kerran viimeistään neljän vuoden kuluttua ajoneuvon käyttöönottopäivästä ja sen jälkeen kahden vuoden välein, yli kymmenen vuoden kuluttua käyttöönottopäivästä kuitenkin vuosittain.

Sisäministeriö esittää harkittavaksi, onko esitetyt määräaikaiskatsastusvälit turvallisuuden kannalta liian pitkiä erityisesti yli viisi vuotta vanhojen autojen kohdalta huomioiden muun muassa autojen määräaikaiskatsastuksissa havaitut viat. Liikenteen turvallisuusviraston autojen mallikohtaisten katsastustilastojen mukaan autojen keskimääräiset hylkäysprosentit nousevat autojen ikääntyessä (liite). Tietyissä automalleista hylkäysprosentit ovat varsin suuria jopa suhteellisen uusissa autoissa. Lisäksi on huomioitava, että osa autojen omistajista ja haltijoista korjauttaa autoja ennen katsastukseen vientiä. Todennäköisesti tiellä liikkuvia autoja hylättäisiin katsastustilastoja suurempia määriä, jos katsastus tehtäisiin ilman ennakkotietoa katsastuksesta.

**Muuta**

Sisäministeriön hallinnonalaan kuuluva Rajavartiolaitos valvoo rajavartiolain (578/2005) 20 §:n nojalla muun muassa ajoneuvojen liikennekelpoisuutta rajanylityspaikoilla. Ministeriö pyytää huomioimaan, että ehdotettujen lakien voimaantulosta ilmoitetaan aikanaan vielä erikseen valvontaviranomaisille.

Lisätietoja sisäministeriön lausunnosta antaa poliisitoimen osalta poliisitarkastaja Jari Pajunen.

Kansliapäällikkö Päivi Nerg

Suunnittelija Jenni Hopia

Asiakirja on sähköisesti allekirjoitettu asianhallintajärjestelmässä. Sisäministeriö 10.01.2017 klo 12:27. Allekirjoituksen oikeellisuuden voi todentaa kirjaamosta.

|  |  |
| --- | --- |
| Liitteet | Sisäministeriön lausunnon liite liikenne- ja viestintäministeriön lausuntopyyntöön LVM/1162/03/2016 |
| Jakelu | Liikenne- ja viestintäministeriö |
| Tiedoksi | Sisäministeri Risikko  Erityisavustajat Hannonen ja Rönnholm  Poliisitarkastaja Pajunen  Rajavartioylitarkastaja Normia |